Diari Oficial de la Generalitat Valenciana


Sumari del DOGV 5874, del 20-10-2008 (2008/11864)

RESOLUCIÓ de 6 d'octubre de 2008, del Consorci Hospital General Universitari de València, per la qual s'amplia puntualment l'oferta d'ocupació pública de 2007.
---------------------------------------------------------------------------------------------------------------------------------------------------------------

### Dades del document

Número de DOGV
:   5874

Data del DOGV
:   20-10-2008

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2008/11226


Data del document
:   06-10-2008

Organisme emissor
:   Consorci Hospital General Universitari de València

Tipus de document
:   Resolució

Anàlisi jurídica

 Descriptors 

:   * oferta d'ocupació
    * professió sanitària
    * metge
    * concurs administratiu

RESOLUCIÓ de 6 d'octubre de 2008, del Consorci Hospital General Universitari de València, per la qual s'amplia puntualment l'oferta d'ocupació pública de 2007. [2008/11809]  
Des de l'aprovació de l'oferta d'ocupació pública 2007 del Consorci Hospital General Universitari de València (CHGUV) s'han generat diverses vacants la provisió de les quals, donada la situació del mercat de treball en el sector mèdic, és oportú escometre. D'altra banda, l'increment proposat ha de comportar una redistribució entre els diferents torns o modalitats d'accés a fi de complir amb les exigències legals.  
Este tema ha sigut inclòs en l'orde del dia de la sessió de la Comissió d'Interpretació, Vigilància, Estudi i Aplicació (CIVEA) del 3 d'octubre de 2008.  
Com a conseqüència d'allò que s'ha exposat, d'acord amb l'article 70.2 de la Llei 7/2007, i amb les funcions que té atribuïdes per l'article 13 dels Estatuts del CHGUV (DOGV 29.05.2006), per delegació de l'Acord del Consell de Govern de 12 de desembre de 2003 (DOGV 13.01.2004), esta Presidència del Consorci Hospital General Universitari de València, resol:  
1. S'incrementa l'oferta excepcional d'ocupació pública 2007, publicada en el Diari Oficial de la Comunitat Valenciana de 27 de desembre de 2007, en les següents quatre places de facultatiu especialista: una en Neurocirurgia; una en Cirurgia General i Aparell Digestiu; una en Cirurgia Ortopèdica i Traumatològica; i una en Psicologia Clínica. Totes estes en la modalitat d'accés de torn lliure.  
2. Es minora una plaça d'auxiliar d'infermeria en el torn lliure i s'incorpora al torn d'accés de persones amb discapacitat, sense alterar el total.  
Contra la present resolució, que posa fi a la via administrativa, podrà interposar-se recurs contenciós administratiu davant dels Jutjats Contenciosos Administratius de la ciutat de València, en el termini de dos mesos, comptats a partir de l'endemà de la seua publicació, d'acord amb els articles 109 i 110 de la Llei 30/1992, de Règim Jurídic de les Administracions Públiques i del Procediment Comú, i 14 i 46 de la Llei 29/1998, Reguladora de la Jurisdicció Contenciosa Administrativa.   
Potestativament podran interposar recurs de reposició davant de la Presidència del CHGUV, en el termini d'un mes comptat des de l'endemà de la seua publicació, de conformitat amb els articles 116 i 117 LRJPAC, sense perjuí que utilitzen qualsevol altra via de recurs que estimen convenient.  
València, 6 d'octubre de 2008.- El president del CHGUV i conseller de Sanitat: Manuel Cervera Taulet.